Ega sellest turniirist suurt miskit kirjutada polegi. Mäng oli passiivne, head kaarti oli mul vähe, paar korda tegin ilusa blufi ja sain poti kätte ning korra duubeldasin AA-ga, kuid ikkagi kuivasin selleks ajaks, kui meid 5 järgi jäi, üsna kokku. Kui päris väikseks jäin (duubliga oleks küll jälle keskmise stacki saanud), lükkasin QTs kõik  nööbid sisse ning sain calli 99-lt. Floppi tulid küll nii A kui J, kuid rohkem abi ei antud - jäin viiendaks. Kahjuks võitis AnimalKK, kuigi mulle oleks paremini sobinud IMNTZONE'i, Goldrak'i või sfanantsi võit, sest siis oleks mul üldtabeli esikoha heitluses üks kuklassehingaja vähemaks jäänud  .  Aga nii ta läks ja sfanantsist on täiega kahju, sest mitu korda sai ta riveriga tappa ning tal lihtsalt on juba aeg miskit suurt seal PokerPros ära võita.